turjo4nis/wikipedia-bn-dump-20250701 huggingface dataset:
সেলিমা আহমাদ

সেলিমা আহমাদ বাংলাদেশী ব্যবসায়ী। তিনি নিটল-নিলয় গ্রুপের ভাইস চেয়ারপার্সন এবং বাংলাদেশ উইমেন চেম্বার অব কমার্স অ্যান্ড ইন্ড্রাস্ট্রি’র প্রতিষ্ঠাতা ও সভাপতি।  তিনি বর্তমানে রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালক হিসেবে দায়িত্ব পালন করছেন। এর আগে তিনি সোনালী ব্যাংক লিমিটেডের পরিচালকের দায়িত্ব পালন করেছেন। ২০১৪ সালে ব্যবসায় অনন্য অবদানের জন্য তিনি অসলো বিজনেস ফর পিস পুরস্কার লাভ করেন।  তিনি ইন্টারন্যাশনাল অ্যালায়েন্স ফর উইমেনের বৈশ্বিক দূত এবং ঢাকা বিশ্ববিদ্যালয়ের মাস্টার্স ইন বিজনেস অ্যাডমিনিস্ট্রেশনের শিক্ষক।

প্রাথমিক জীবন ও শিক্ষা 
সেলিমা আহমেদের বাবা এ কে এম ফজলুল হক এবং মা রহিমা হক।

কর্মজীবন 
সেলিমা নিটল-নিলয় গ্রুপের ভাইস চেয়ারপার্সন। এটি বাংলাদেশের একটি উল্লেখযোগ্য ব্যবসায়ী প্রতিষ্ঠান যার ২৬টি কোম্পানী রয়েছে। এর মধ্যে ৬টি জয়েন্ট ভেঞ্চার এবং ৩টি পাবলিক লিমিটেড কোম্পানী। এর মধ্যে রয়েছে অটোমোবাইল, সিমেন্ট, পেপার, রিয়েল এস্টেট, ইলেকট্রনিক্স এবং আর্থিক সেবা।

রাজনৈতিক জীবন
তিনি ২০১৮ সালের ৩০ ডিসেম্বর তারিখে অনুষ্ঠিত একাদশ জাতীয় সংসদ নির্বাচনে কুমিল্লা-২ আসন থেকে সংসদ সদস্য হিসাবে নির্বাচিত হন।

ব্যক্তিগত জীবন 
সেলিমা আহমেদের স্বামী ব্যবসায়ী নেতা ও এফবিসিসিআইয়ের সাবেক সভাপতি আবদুল মাতলুব আহমাদ। তাদের দুই সন্তান আব্দুল মুসাব্বির আহমেদ (নিটল) এবং আবদুল মারিব আহমেদ (নিলয়)।

পুরস্কার ও সম্মাননা 
 অসলো বিজনেস ফর পিস পুরস্কার, ২০১৪
 প্রিয়দর্শিনী পুরস্কার, ২০১২
 বিজনেস এক্সপ্রেস পুরস্কার, ২০০৯
 বেস্ট বিজনেস উইমেন, ২০০০, ২০০২, ২০০৩

তথ্যসূত্র 

বাংলাদেশী ব্যবসায়ী
জীবিত ব্যক্তি
ঢাকার ব্যক্তি
একাদশ জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী নারী
১৯৬০-এ জন্ম
ঢাকার রাজনীতিবিদ
শুশশা

শুশশা ( ) হল ভিত্তোরিও দে সিকা পরিচালিত ১৯৪৬ সালের ইতালীয় নয়াবাস্তববাদী চলচ্চিত্র। ছবিটিকে সে সিকার প্রথম সফল চলচ্চিত্র বলে বিবেচনা করা হয়। ছবিটির চিত্রনাট্য রচনা করেছেন সের্জিও আমিদেই, আদলফো ফ্রাঙ্কি, চেজারে জুলিও ভায়োলা ও চেজারে জাভাত্তিনি। এতে শ্রেষ্ঠাংশে অভিনয় করেন ফ্রাঙ্কো ইন্তেরলেঙ্গি, রিনালদো স্মোরদনি ও আন্নিয়েলো মেলে।

শুশশা ইতালির নয়াবাস্তববাদী চলচ্চিত্র আন্দোলনের প্রথম সময়ের চলচ্চিত্র। চলচ্চিত্রটি ১৯৪৮ সালে একাডেমি সম্মানসূচক পুরস্কার লাভ করে, যা বর্তমান শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার শাখার পূর্বরূপ ছিল এবং শ্রেষ্ঠ মৌলিক চিত্রনাট্য বিভাগে একটি পুরস্কারের মনোনয়ন লাভ করে।

কুশীলব
 ফ্রাঙ্কো ইন্তেরলেঙ্গি - পাস্কোয়েল মাজ্জি
 রিনালদো স্মোরদনি - জুসেপ্পে ফিলিপ্পুচ্চি
 আন্নিয়েলো মেলে - রাফায়েলে
 ব্রুনো ওরতেঞ্জি - আরকাঞ্জেলি
 এমিলিও চিগোলি - স্তাফেরা
 মারিয়া কাম্পি - গণক

সম্মাননা

অনুপ্রেরণা
শুশশা ছবিটি থেকে অনুপ্রাণিত হয়ে একই নামের একটি কমিক ধারাবাহিক ১৯৪৯ থেকে ১৯৫৬ সালে প্রকাশিত হয়।

তথ্যসূত্র

বহিঃসংযোগ

১৯৪৬-এর চলচ্চিত্র
১৯৪০-এর দশকের অপরাধমূলক চলচ্চিত্র
ইতালীয় ভাষার চলচ্চিত্র
ইতালীয় চলচ্চিত্র
ইতালীয় নব্যবাস্তববাদী চলচ্চিত্র
ইতালীয় অপরাধমূলক চলচ্চিত্র
ইতালীয় সাদাকালো চলচ্চিত্র
ভিত্তোরিও দে সিকা পরিচালিত চলচ্চিত্র
চেজারে জাভাত্তিনির চিত্রনাট্য
একাডেমি সম্মানসূচক পুরস্কার বিজয়ী
রোমের পটভূমিতে চলচ্চিত্র
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
এরিক উপশান্ত

কালুতারাগে এরিক এমিলা উপশান্ত (; জন্ম: ১০ জুন, ১৯৭২) কুরুনেগালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, কোল্টস ক্রিকেট ক্লাব, কুরুনেগালা যুব ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এরিক উপশান্ত।

খেলোয়াড়ী জীবন 
কুরুনেগালার মালিয়াদেবা কলেজে উচ্চশিক্ষা গ্রহণ করেন এরিক উপশান্ত। বেশ কয়েক বছর ধরে শ্রীলঙ্কা দলের পক্ষে খেলার সুযোগের অপেক্ষায় ছিলেন তিনি। অবশেষে ১৯৯৫-৯৬ মৌসুমে পাকিস্তান সফরে একদিনের আন্তর্জাতিকে অভিষেক হয় তার। এরপর অস্ট্রেলিয়া সফরের জন্য দল ঘোষণা করা হলেও পাকিস্তান সফরে তেমন উল্লেখযোগ্য ভূমিকা রাখতে না পারায় পুনরায় দলের বাইরে অবস্থান করতে থাকেন।

তিন বছর পর ১৯৯৯ সালের এশিয়ান টেস্ট চ্যাম্পিয়নশীপে ভারতের বিপক্ষে অভিষিক্ত হন তিনি। সিংহলীজ স্পোর্টস ক্লাবে ঐ টেস্টই তার একমাত্র টেস্টে পরিণত হয়। প্রথম ইনিংসে অন্যান্য সিমারের ন্যায় তিনিও তেমন সফলতা পাননি। তবে দ্বিতীয় ইনিংসে দর্শনীয় বোলিংশৈলী প্রদর্শন করে ২/৪১ বোলিং পরিসংখ্যান দাঁড় করান।

ফেব্রুয়ারি, ২০০১ সালে নিউজিল্যান্ড সফরে যাবার মাধ্যমে সংক্ষিপ্তকালের জন্য আন্তর্জাতিক ক্রীড়াঙ্গনে আবির্ভূত হন। আঘাতে জর্জরিত দিলহারা ফার্নান্দোর শূন্যস্থান পূরণে ইংল্যান্ড সফরে যান।

এরপর পেপসি কাপে অংশগ্রহণ করেন। বেশ সাফল্য লাভের প্রেক্ষিতে ইংল্যান্ডে অনুষ্ঠিত ক্রিকেট বিশ্বকাপ খেলার জন্য মনোনীত হয়েছিলেন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অর্জুনা রানাতুঙ্গার নেতৃত্বাধীন দলের সদস্য মনোনীত হন। ঐ প্রতিযোগিতায় গ্রুপ পর্ব থেকেই বিদায় নিতে হয় তার দলকে।

খেলার ধরন 
দীর্ঘ দূরত্ব নিয়ে ফাস্ট মিডিয়াম বোলিং করতেন ও উইকেট শিকারে তৃষ্ণার্ত ছিলেন। ঝাঁকড়া চুলের অধিকারী এরিক উপশান্ত বেশ কয়েকবার জাতীয় দলে খেলেছেন। কিন্তু খেলায় ধারাবাহিকতা না থাকায় দলের বাইরে থাকতে হয়েছে তাকে।

সচরাচর সিম বোলারদের উপযোগী পিচে তিনি তার ক্রীড়াশৈলী প্রদর্শনে ব্যর্থ হন। বলকে নিয়ন্ত্রণে রাখতে না পারা, ধারাবাহিকতাবিহীন নিশানার ফলে পুনরায় দলের বাইরে চলে যান। এরপর ঘরোয়া ক্রিকেটে কোল্টস ক্রিকেট ক্লাবে ফিরে যান।

গ্রহণযোগ্য মাত্রায় সঠিক নিশানা ও উচ্চতা নিয়ে বোলিং করতেন তিনি। এছাড়াও সিম বোলারদের বিপক্ষে নিজেকে মেলে ধরার চেষ্টা চালাতেন। ২০০৪ সালে টুয়েন্টি২০ ক্রিকেটে অংশ নেয়ার পর পরের মৌসুমে লিস্ট এ ক্রিকেটে অংশ নেন।

২০০০ সালের পর থেকে বিক্ষিপ্তভাবে শ্রীলঙ্কার পক্ষে খেলতে থাকেন। এ সময় তিনি দিলহারা ফার্নান্দো’র বিকল্প হিসেবে চিহ্নিত হয়েছেন।

তথ্যসূত্র

আরও দেখুন 
 রমেশ কালুবিতরাণা
 প্রমোদ্যা বিক্রমাসিংহে
 শ্রীলঙ্কান টেস্ট ক্রিকেটারদের তালিকা
 ক্রিকেট বিশ্বকাপের পাঁচ-উইকেট প্রাপ্তির তালিকা
 শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৭২-এ জন্ম
জীবিত ব্যক্তি
১৯৯৯ ক্রিকেট বিশ্বকাপের ক্রিকেটার
ওয়েয়াম্বার ক্রিকেটার
কোল্টস ক্রিকেট ক্লাবের ক্রিকেটার
কুরুনেগালা যুব ক্রিকেট ক্লাবের ক্রিকেটার
চেশায়ারের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কান ক্রিকেট কোচ
চন্দননগর বিধানসভা কেন্দ্র

চন্দননগর (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৯ নং চন্দননগর বিধানসভা কেন্দ্রটি চন্দননগর পৌরসংস্থা এবংভদ্রেশ্বর পৌরসভার অন্তর্গত।

চন্দননগর বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১

তথ্যসূত্র

পশ্চিমবঙ্গের বিধানসভা কেন্দ্র
হুগলি জেলার রাজনীতি
ভারত দূতাবাস, ওয়াশিংটন, ডি.সি.

ওয়াশিংটন, ডি.সি.-তে অবস্থিত ভারত দূতাবাস হচ্ছে ভারতীয় প্রজাতন্ত্রের একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ওয়াশিংটন, ডি.সি.র দূতাবাস সারির একটি কক্ষে অবস্থিত যা মূলত ১৯০১ সালে টি. মরিস মুরীর জন্য নির্মাণ করা হয়েছিল।  এটা মার্কিন যুক্তরাষ্ট্রে নিযুক্ত ভারতীয় রাষ্ট্রদূতদের দ্বারা পরিচালিত হয়।

এছাড়াও নিউ ইয়র্ক সিটি, সান ফ্রান্সিস্কো, আটলান্টা, হিউস্টন এবং শিকাগোতে ভারতের কনস্যুলেট রয়েছে, যার সবগুলো ভারতীয় দূতাবাসের সাথে সংযুক্ত।

আরো দেখুন 
ভারতের কূটনৈতিক মিশনের তালিকা
ভারতের বৈদেশিক সম্পর্ক

তথ্যসূত্র

বহিঃসংযোগ 

ওয়াশিংটন, ডি.সি.-তে অবস্থিত কূটনৈতিক মিশন
ভারতের কূটনৈতিক মিশন
ভারত–যুক্তরাষ্ট্র সম্পর্ক
ভারত–মার্কিন যুক্তরাষ্ট্র সম্পর্ক
নোয়াপাড়া ইউনিয়ন

নোয়াপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 নোয়াপাড়া ইউনিয়ন, মাধবপুর; (হবিগঞ্জ জেলা)
 নোয়াপাড়া ইউনিয়ন, রাউজান; (চট্টগ্রাম জেলা)

আরও দেখুন 
 নওপাড়া ইউনিয়ন, কেন্দুয়া; (কেন্দুয়া, নেত্রকোণা)
 নওপাড়া ইউনিয়ন, দুর্গাপুর; (দুর্গাপুর, রাজশাহী)
 নওপাড়া ইউনিয়ন, নড়িয়া; (নড়িয়া, শরীয়তপুর)
 নওপাড়া ইউনিয়ন, মধুখালী; (মধুখালী, ফরিদপুর)
 নওয়াপাড়া ইউনিয়ন; (দেবহাটা, সাতক্ষীরা)
 নয়াপাড়া ইউনিয়ন; (আলীকদম, বান্দরবান)
 নোয়ারপাড়া ইউনিয়ন; (ইসলামপুর, জামালপুর)
বহুরূপী (নাট্যদল)

বহুরূপী একটি বাংলা মুখ্য থিয়েটার দল।  ১৯৪৮ সালে ভারতীয় গণনাট্য সংঘের কিছু সক্রিয় সদস্য  যারা দলটি ছেড়ে দিয়েছিলেন তাদের দ্বারা বহুরূপী প্রতিষ্ঠিত হয়েছিল। অপরিচিত আঙ্গিকে পরীক্ষামূলক বাংলা নাটক উপস্থাপনার জন্য দলটি তৈরী হয়েছিল।

শুরুর দিনগুলি 
ভারতীয় গণনাট্য সংঘের ভাঙার পর, শম্ভু মিত্র, বিজন ভট্টাচার্যের মত বিশিষ্ট বাংলা থিয়েটার ব্যক্তিত্ব ১৯৪৮ সালে বহুরূপী তৈরি করেন। একটি যৌগিক নাটক আঙ্গিকের জন্য দলটি নজরে আসে। এই সময়টি বহুরূপীর জন্য  একটি সংগ্রামের সময় ছিল। ১৯৫০ এবং ১৯৫৮ সালের মধ্যে  তারা একাধিক গুরুত্বপূর্ণ নাটক পরিচালনা করেন। ১৯৫১ সালে তারা মঞ্চস্থ করেন রবীন্দ্রনাথ ঠাকুরের 'চার অধ্যায়'। ১৯৫৮ সালে তারা রবীন্দ্রনাথের আর একটি সৃষ্টি রক্তকরবী মঞ্চস্থ করেন। পুতুলখেলায়(১৯৫৮), যেটি ইবসেন ডল'স হাউসের রূপায়ন ছিল তাতে বহুরূপী একটি  সংবেদনশীল সমসাময়িক বিষয় সাহসী পদ্ধতিতে স্পর্শ করেন।

নির্বাচিত নাটক 
 চার অধ্যায় (১৯৫১).
 রক্তকরবী (১৯৫৪).
 পুতুলখেলা (১৯৫৮).
 বিসর্জন(১৯৬১).
 দশচক্র (১৯৬২).
 রাজা অয়দিপাউস (১৯৬৪).
 রাজা (১৯৬৪).
 চুপ! আদালত চলছে (১৯৭১).
 ডাকঘর (১৯৭৩).
 ঘরে বাইরে (১৯৭৪).
 মৃচ্ছকটিকা (১৯৭৯).
 গ্যালিলিও (১৯৮০).
 রাজদর্শন (১৯৮২).
 আগুণের পাখী (১৯৮৪).
 শ্রীমান কাকাতুয়া(১৯৮৭).
 কিনু কাহারের ঠেটার (১৯৮৮).
 নবান্ন (১৯৮৯).

পুরস্কার 
 এয়ারলাইন্স সাংস্কৃতিক সংস্থা - কলকাতা -  বাংলা থিয়েটারে অবদান
 অন্য থিয়েটার - কলকাতা - বিশিষ্ট থিয়েটার ব্যক্তিত্ব নাট্য স্বপ্নাকল্প - ২০০৪
 দিশারি - কলকাতা - শ্রেষ্ঠ অভিনেতা - নিষিদ্ধ ঠিকানা - ২০০৪

আরও দেখুন 
 শম্ভু মিত্র
 তৃপ্তি মিত্র
 কুমার রায়

তথ্যসূত্র

বহিঃসংযোগ 
 

বাঙালি মঞ্চ নাট্যগোষ্ঠী
১৯৪৮-এ পশ্চিমবঙ্গে প্রতিষ্ঠিত
ভারতের নাট্যশালা কোম্পানি
কলকাতা ভিত্তিক সংগঠন
বিশ্বরূপ

বিশ্বরূপ ("বৈশ্বিক আকার", "সর্ব-রূপ"), যা বিশ্বরূপ দর্শন, বিশ্ব স্বরূপ এবং বিরাট রূপ নামে জনপ্রিয়ভাবে পরিচিত, হিন্দু দেবতা বিষ্ণু বা তাঁর অবতার কৃষ্ণের মূর্তস্বরূপ আকার এবং সাক্ষাৎকার। যদিও একাধিক বিশ্বরূপের সাক্ষাৎকার রয়েছে, তবে সবচেয়ে বেশি উদযাপিত হয়ে থাকে হিন্দু মহাকাব্য মহাভারতে ভগবান কৃষ্ণের দ্বারা প্রদত্ত ভগবৎ গীতায় "ঈশ্বরের গান"-এ, যা পাণ্ডব ও কৌরবদের মধ্যে সংঘটিত মহাভারতের যুদ্ধে কুরুক্ষেত্রের যুদ্ধক্ষেত্রে তৃতীয় পাণ্ডব অর্জুনকে বলা হয়েছিল। বিশ্বরূপকে বিষ্ণুর সর্বোচ্চ রূপ বলে বিবেচনা করা হয়, যেখানে সমগ্র মহাবিশ্বকে তাঁর মধ্যে অন্তর্ভুক্ত করা হয়েছে।

সাহিত্যিক বিবরণ

মহাভারতের যুদ্ধে, পাণ্ডব রাজপুত্র অর্জুন কৃষ্ণকে তাঁর সারথি করে ভাইদের সঙ্গে মিলে তাঁদের জ্যাঠতুতো ভাই কৌরবদের বিরুদ্ধে লড়াই করেছিলেন।  ধর্ম (কর্তব্য) পালনের জন্য তাঁর নিজের আত্মীয়দের বিরুদ্ধে যুদ্ধ করা ও হত্যা করা উচিত কিনা এমন নৈতিক দ্বন্দ্বের মুখোমুখি হওয়ার সময়ে, কৃষ্ণ তার সাথে জীবন ও মৃত্যুর বিষয়ে আলোচনা করেন এবং সাক্ষাৎকাররূপে নিজের বিশ্বরূপের প্রকাশ ঘটান। ১০ম ও ১১তম অধ্যায়ে কৃষ্ণ নিজেকে পরম সত্ত্বা হিসেবে প্রকাশ করেন এবং অবশেষে অর্জুনকে তার বিশ্বরূপ দর্শন করান। অর্জুন কৃষ্ণ দ্বারা প্রদত্ত দিব্যদৃষ্টির মাধ্যমে বিশ্বরূপ দর্শনের অভিজ্ঞতা লাভ করেন। বিশ্বরূপের বাহ্যিক আকার অর্জুন কর্তৃক বর্ণিত হয়েছিল, যেমনভাবে তিনি প্রত্যক্ষ করেছিলেন।

বিশ্বরূপের অসংখ্য আকৃতি, চোখ, মুখ ও বাহু। মহাবিশ্বের সমস্ত প্রাণী তাঁর অংশ। তিনি একটি অসীম মহাবিশ্ব, যার কোনো শুরু বা শেষ নেই। তাঁর প্রশান্ত এবং ক্রোধদীপ্ত যুগপৎ রূপ রয়েছে। এই দর্শনের মাত্রা সহ্য করতে অসমর্থ হয়ে এবং ভয়ে পরিপূর্ণ হয়ে, অর্জুন কৃষ্ণকে অনুরোধ করেন তার চতুর্ভুজ বিষ্ণুর রূপে ফিরে আসতে, যা তিনি দেখতে সহ্য করতে পারেন।  কৃষ্ণের শিক্ষণ ও তাঁর সর্ব-রূপের দর্শনের দ্বারা পুরোপুরিভাবে উজ্জীবিত হয়ে, অর্জুন কুরুক্ষেত্র যুদ্ধ চালিয়ে যান।

বিশ্বরূপ দর্শনে অর্জুনের প্রতিক্রিয়া 

১৮৯৫ সালের জুলাই মাসে ভাদুড়ী মহাশয়- মহর্ষি নগেন্দ্রনাথ-এর সঙ্গে সাক্ষাতে এসে নাড়াজোলের রাজা মহর্ষিদেবের বিদ্যালয়ের ছাত্রদের মুখে সুর, তাল, লয় সহযোগে গীতা পাঠ শুনে যখন মন্তব্য করেন :

তখন এর উত্তরে মহর্ষিদেব স্পষ্ট করে দেন এই রূপ দর্শনে অর্জুনের প্রতিক্রিয়া। তিনি বলেন:

বিকাশলাভ

মূর্তিতত্ত্ব

তথ্যসূত্র

বহিঃসংযোগ

কৃষ্ণ
বিষ্ণু
বিষ্ণুর রূপ
কৃষ্ণের রূপভেদ
কারাবাঘ জেলা

কারাবাঘ জেলা আফগানিস্তানের কাবুল শহরের ৫০ কিলোমিটার উত্তরে এবং বাগরাম এয়ারবেস থেকে প্রায় ২০ কিলোমিটার দক্ষিণ-পূর্বে অবস্থিত একটি জেলা। জেলাটি কাবুল প্রদেশের একটি অংশ এবং কাবুল ও পারওয়ান প্রদেশের মধ্যবর্তী সড়ককে সংযোগ করেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৫,০০০ এর মত, ভবিষ্যতে ইরান এবং পাকিস্তান থেকে আগত জনসংখ্যা মিলে ১৯,০০০ এর মত জনসংখ্যা হবে বলে আশা করা হচ্ছে। যার মধ্যে থেকে প্রায় ৬০% তাজিক এবং ৪০% পশতু সম্প্রদায়ের লোক বসবাস করে থাকে।

ভৌগোলিক অবস্থান অনুযায়ী জেলাটির উত্তরে গুলদারা জেলা এবং ইসতালিফ জেলা, দক্ষিণ ও পূর্বে পারভন প্রদেশ এবং দক্ষিণে দিহ সাবজ জেলা ও কালাকান জেলা এর সীমানা ঘিরে রেখেছে।

তথ্যসূত্র

বহিঃসংযোগ
Qarabagh District Map (Source: AIMS)
Population number

কাবুল প্রদেশের জেলা
ওয়ার্ক (১৯১৫-এর চলচ্চিত্র)

ওয়ার্ক () হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়।

কাহিনী সংক্ষেপ 
চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়।

কুশীলব 

 চার্লি চ্যাপলিন - ইজি এ. ওয়েকের সহকারী
 চার্লস ইনস্লি - রংমিস্ত্রি ইজি এ. ওয়েক
 বিলি আর্মস্ট্রং - স্বামী
 মার্থা গোল্ডেন - স্ত্রী
 এডনা পারভায়েন্স - গৃহপরিচারিকা
 লিও হোয়াইট - গোপন প্রেমিক

প্রতিক্রিয়া 
প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।"

তথ্যসূত্র

বহিঃসংযোগ 
 
 

১৯১৫-এর চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
১৯১০-এর দশকের হাস্যরসাত্মক চলচ্চিত্র
এসানে স্টুডিওজের চলচ্চিত্র
চার্লি চ্যাপলিন পরিচালিত স্বল্পদৈর্ঘ্য চলচ্চিত্র
চার্লি চ্যাপলিনের চিত্রনাট্য
মার্কিন চলচ্চিত্র
মার্কিন স্বল্পদৈর্ঘ্য চলচ্চিত্র
মার্কিন হাস্যরসাত্মক চলচ্চিত্র
মার্কিন সাদাকালো চলচ্চিত্র
হাস্যরসাত্মক স্বল্পদৈর্ঘ্য চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
ওয়ার্ক (২০১৭-এর চলচ্চিত্র)

ওয়ার্ক () হল আনিল কারিয়া পরিচালিত ২০১৭ সালের ব্রিটিশ চলচ্চিত্র। ছবিতে একজন কিশোরীর দৃষ্টিকোণ থেকে পৃথিবীকে দেখানো হয়েছে। কিশোরী জেস চরিত্রে অভিনয় করেন জেসমিন ব্রেইনবার্গ।

২০১৭ সালের ২৩শে সেপ্টেম্বর রেইনড্যান্স চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয়। ছবিটি ৭১তম বাফটা পুরস্কারে শ্রেষ্ঠ স্বল্পদৈর্ঘ্য চলচ্চিত্র বিভাগে মনোনীত হয়।

কুশীলব 
 জেসমিন ব্রেইনবার্গ - জেস
 তরেন স্টিল - নৃত্য পরিচালক
 কার্ল প্রেকপ - বাসের ব্যক্তি
 ম্যাথু জুর - বাবা
 ইভোন্নে দালপ্রা - দাদী
 কাউয়ুস ডানকম্ব - স্যাম
 রিনি-মায়া ওয়ার্ডেন - মায়া
 কিরন জেচ্চিনিস - বৃদ্ধ ব্যবসায়ী
 জেমি অ্যাল্ডারসন - তরুণ ব্যবসায়ী
 সু ক্রিস্পিন - মহিলা ব্যবসায়ী
 কোরাল আমিগা - খাদ্য পরিবেশনকারী
 কির্স্টি কারি - পিঠে ব্যাগওয়ালা মহিলা
 নিক ওয়াটারস - তর্করত প্রেমিক
 ইমোজেন ডাইন্স - তর্করত প্রেমিকা
 ক্যাটি অ্যাকারম্যান - গোসলরত তরুণী

পুরস্কার 
বাফটা পুরস্কার
 মনোনীত: শ্রেষ্ঠ স্বল্পদৈর্ঘ্য চলচ্চিত্র - আনিল কারিয়া ও স্কট ওডনেল

ব্রিটিশ ইন্ডিপেন্ডেন্ট চলচ্চিত্র পুরস্কার
 মনোনীত: শ্রেষ্ঠ ব্রিটিশ স্বল্পদৈর্ঘ্য চলচ্চিত্র - ওয়ার্ক

তথ্যসূত্র

বহিঃসংযোগ 
 

২০১৭-এর চলচ্চিত্র
২০১০-এর দশকের নাট্য চলচ্চিত্র
২০১০-এর দশকের স্বল্পদৈর্ঘ্য চলচ্চিত্র
ব্রিটিশ চলচ্চিত্র
ব্রিটিশ নাট্য চলচ্চিত্র
ব্রিটিশ স্বল্পদৈর্ঘ্য চলচ্চিত্র
শাকারদারা জেলা

শাকারদারা জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৬৩,০০০ এর মত। এছাড়াও আরো ১০,০০০ জন এর মত লোক বিদেশ থেকে প্রত্যাবর্তন করবে বলে ধারণা করা হয়।

ভৌগোলিক অবস্থান অনুযায়ী জেলাটির সীমানা পশ্চিমে পারভান প্রদেশ, উত্তরে গুলদারা জেলা ও মীর বাচা কোট জেলা, পূর্বে দিহ সাবজ জেলা ও কাবুল জেলা  এবং দক্ষিণে পাঘমান জেলা এর সীমানা ঘিরে রেখেছে। এটির সদর দফতর হচ্ছে শাকার দারা নামে একটি গ্রাম, যেটি জেলার কেন্দ্রীয় অঞ্চলে অবস্থান করছে। আয়ের প্রধান উৎস বলতে কৃষিই এখানকার মানুষের জীবিকা নির্বাহের পথ।

তথ্যসূত্র

বহিঃসংযোগ
AIMS District Map

কাবুল প্রদেশের জেলা
সিস্টেমেটিক ইনভেস্টমেন্ট প্ল্যান

সিস্টেমেটিক ইনভেস্টমেন্ট প্ল্যান (এসআইপি) হচ্ছে বিনিয়োগকারীদের জন্য মিউচুয়াল ফান্ডের মাধ্যমে একটি বিনিয়োগ পদ্ধতি, যেখানে এককালীন অর্থ বিনিয়োগের পরিবর্তে ধাপে ধাপে অল্প পরিমাণে অর্থ বিনিয়োগ করা হয়ে থাকে৷ সাধারণত অর্থ বিনিয়োগ করা হয় সাপ্তাহিক, মাসিক বা ত্রৈমাসিক ভিত্তিতে৷

বিবরণ
সিস্টেমেটিক ইনভেস্টমেন্ট প্ল্যান (এসআইপি), এর ক্ষেত্রে বিনিয়োগকারীরা নির্দিষ্ট সময় অন্তর অন্তর তাদের ব্যাংক অ্যাকাউন্টের মাধ্যমে একটি নির্দিষ্ট মিউচুয়াল ফান্ডের ভিত্তিতে বিনিয়োগ করে থাকে৷ বিনিয়োগকারীরা তাদের নিজস্ব মোট সম্পত্তির উপর ভিত্তি করে ইউনিট লাভ করে থাকে৷ প্রতিবার অর্থ বিনিয়োগের সাথে সাথে বিনিয়োগকারীর অ্যাকাউন্টে ইউনিট যোগ হয়ে থাকে৷

এ পরিকল্পনার উদ্দেশ্য হল ডলারের মূল্য উঠানামার কারণে অস্থিতিশীল বাজারের সমস্যা হতে বিনিয়োগকারীদের মুক্ত করা৷ যেহেতু বিনিয়োগকারীরা মূল্য কম থাকাকালীন সময়ে অধিক ইউনিট ও মূল্য অধিক থাকাকালীন সময়ে কম ইউনিট লাভ করে থাকে, সেইহেতু দীর্ঘমেয়াদের ক্ষেত্রে ইউনিটের গড় মূল্য কমে যায়৷

পদ্ধতিগত বিনিয়োগ পরিকল্পনার ক্ষেত্রে বিনিয়োগ হয় সুষ্ঠু ও সঠিক৷ এটি পরিচালনা করাও সহজ৷ বিনিয়োগকারী যে কোনও সময় অর্থ বিনিয়োগ স্থগিত করতে পারেন, কিংবা বিনিয়োগকৃত টাকার পরিমাণ কমাতে বা বাড়াতে পারেন৷ এ পরিকল্পনাটি সাধারণভাবে খুচরো বিনিয়োগকারীর জন্য যথার্থ হতে পারে, যেক্ষেত্রে একজন বিনিয়োগকারী নিয়মিতভাবে বিনিয়োগ পরিচালনায় সক্ষম হয় না৷

এছাড়াও যে সকল বিনিয়োগকারী বিনিয়োগ বাজার সম্পর্কে যথেষ্ট অভিজ্ঞ নয়, তাদের জন্যও এসআইপি একটি সঠিক নির্বাচন হতে পারে৷ সিস্টেমেটিক ইনভেস্টমেন্ট প্ল্যান (এসআইপি) এর সুবিধা হচ্ছে যে এটি সংগতিপূর্ণ বিনিয়োগের পাশাপাশি ক্রয়কৃত ইউনিট এর গড় মূল্য কম রাখে, যেক্ষেত্রে বিনিয়োগ বাজারে সৃষ্টি হওয়া নতুন নতুন সুযোগ কাজে লাগাতে একজন বিনিয়োগকারী সক্ষম হন৷

ভারতের অভ্যন্তরে
ভারতে সিস্টেমেটিক ইনভেস্টমেন্ট প্ল্যান এর পর্যায়ক্রমিক বিনিয়োগ ইলেকট্রনিক ক্লিয়ারিং সার্ভিসেস (ইসিএস) এর মাধ্যমে পরিচালনা করা যেতে পারে৷ কিছু কিছু মিউচুয়াল ফান্ড ইক্যুয়িটি-লিংকড সেভিংস স্কিম এর ক্ষেত্রে ট্যাক্স সুবিধাও প্রদান করে থাকে৷ যাহোক, এ পরিকল্পনার ক্ষেত্রে লকিং পিরিয়ড ৩ বছরের এবং অনেক কোম্পানি এ বিনিয়োগ সুবিধা প্রদান করে থাকে এবং এদের মধ্য অন্যতম হচ্ছে কোটাক @@@@৷

তথ্যসূত্র 

বিনিয়োগ তহবিল
রাজানগর ইউনিয়ন

রাজানগর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 রাজানগর ইউনিয়ন, দিরাই; (সুনামগঞ্জ জেলা)
 রাজানগর ইউনিয়ন, রাঙ্গুনিয়া; (চট্টগ্রাম জেলা)
 রাজানগর ইউনিয়ন, সিরাজদিখান; (মুন্সীগঞ্জ জেলা)

আরও দেখুন 
 রাজনগর ইউনিয়ন; (রাজনগর, মৌলভীবাজার)
 দক্ষিণ রাজানগর ইউনিয়ন; (রাঙ্গুনিয়া, চট্টগ্রাম)
থাইল্যান্ড মহিলা জাতীয় আইস হকি দল

থাইল্যান্ড মহিলা জাতীয় আইস হকি দল হল থাইল্যান্ডের জাতীয় আইস হকি দল।

টুর্নামেন্ট রেকর্ড

এশিয়ান গেমস 
২০১৭ – ৫ম স্থানে সমাপ্ত

তথ্যসূত্র

বহিঃসংযোগ 
 থাইল্যান্ড - ইন্টারন্যাশনাল আইস হকি ফেডারেশন
 থাইল্যান্ডে আইস হকি - ন্যাশনাল টার্মস আইস হকি

আইস হকি
থাইল্যান্ডে আইস হকি
এশিয়ার মহিলা জাতীয় আইস হকি দল
থাইল্যান্ডের জাতীয় মহিলা ক্রীড়া দল
বেতাগী ইউনিয়ন

বেতাগী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 বেতাগী ইউনিয়ন, বেতাগী; (বরগুনা জেলা)
 বেতাগী ইউনিয়ন, রাঙ্গুনিয়া; (চট্টগ্রাম জেলা)

আরও দেখুন 
 বেতাগী সানকিপুর ইউনিয়ন; (দশমিনা, পটুয়াখালী)
ধোপাকান্দি ইউনিয়ন

ধোপাকান্দি ইউনিয়ন বাংলাদেশের ঢাকা বিভাগের টাঙ্গাইল জেলার অন্তর্গত গোপালপুর উপজেলার একটি ইউনিয়ন।

অবস্থান 
এই উপজেলার ভৌগোলিক অবস্থান । এর উত্তরে- নগদাশিমলা, পূর্বে- গোলাবাড়ী, দক্ষিণে- গোলাবাড়ী ও দেলদুয়ার উপজেলা, পশ্চিমে- টাঙ্গাইল সদর উপজেলা।

ভৌগোলিক উপাত্ত 
ধোপাকান্দি ইউনিয়নের মোট আয়তন ৫৪০৮ একর। 

ইউনিয়ন এর আয়তন ১৯১.৪৮ বর্গকিলোমিটার, ৭৩.৯৩ বর্গমাইল, ৪৭৩১৫ একর।

ইতিহাস 
ব্রিটিশ শাসনামলের আনুমানিক ১৯৪৩ সালে প্রথম ধোপাকান্দি, রামনগর গ্রাম নিয়ে ধোপাকান্দি ইউনিয়ন গঠিত হয়। ঐ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন হাতেম আলী তালুকদার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক ধোপাকান্দি ইউনিয়ন থেকে সাহাপুর গ্রাম কে পৃথক করে ধোপাকান্দি নামে আলাদা ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ধোপাকান্দি ইউনিয়ন পরিষদ।

ধোপাকান্দি ইউনিয়নের নাম নিয়ে দুটি জনশ্রুতি রয়েছে, পুর্বে ধোপাকান্দি ইউনিয়নের অধিকাংশ গ্রামেই হিন্দুদের আধিপত্য ছিল। রাধারমন সিংহ ও আশু সিংহ ছিলেন মাঝিবাড়ী গ্রামের ধনাঢ্য ব্যক্তিদের মধ্যে অন্যতম তারাই প্রথম ধোপাকান্দি ইউনিয়ন নামের প্রস্তাবকারী ছিলেন। অন্যটি হল সাজানপুর, পূর্ব পঞ্চাশ, চরেরভিটা সহ আরো কয়েকটি গ্রাম নিয়ে একটি বড় বিল থাকায় নাকি ধোপাকান্দি নামকরণ করা হয়। তবে ঐ সময়ে নৌকাই ছিল ধোপাকান্দি ইউনিয়নের একমাত্র বাহন।

জনসংখ্যার উপাত্ত 
বাংলাদেশের ২০০১ সালের আদমশুমারী অনুযায়ী ধোপাকান্দি ইউনিয়নের জনসংখ্যা ২৮৫৪৫ জন। এদের মধ্যে ১৪৭২৭ জন পুরুষ এবং ১৩৮১৮ জন মহিলা। ভোটার সংখ্যাঃ ১৭৮৬৪জন।,

গ্রাম ভিত্তিক লোকসংখ্যা

ভাষা ও সংস্কৃতি 
গোপালপুর উপজেলার ভূ-প্রকৃতি ও ভৌগোলিক অবস্থান গত দিক থেকে ধোপাকান্দি ইউনিয়নের ভাষা ও সংস্কৃতি গঠনে ভূমিকা রেখেছে। গোপালপুর  উপজেলায়  নিকটে অবস্থিত এই ইউনিয়নকে ঘিরে রয়েছে মধুপুর, ধনবাড়ী, উপজেলা। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে।আঞ্চলিক ভাষার সাথে সন্নিহিত টাঙ্গাইলের ভাষার অনেকটা সাযুজ্য রয়েছে।

শিক্ষা 
শিক্ষার হারঃ ৪০.১৩%

নদী ও খাল 
১। বৈরান নদী, ধোপাকান্দি থেকে গোপালপুর।

খালের নাম:

১। বসম বীলের খাল

২। নরিল্লির খাল

৩। বেনাই বিলের খাল

৪। গাঙ্গাপাড়ার খাল

৫। কাতিলা বিলের খাল

হাট-বাজারের-তালিকা

বিবিধ 
সেতু: ৪০২টি, উপস্বাস্থ্য কেন্দ্র: ১টি, কমিনিউটি স্বাস্থ্য কেন্দ্র: ৪টি।

আরও দেখুন
হাদিরা
নগদাশিমলা
ঝাওয়াইল
হেমনগর
আলমনগর
মির্জাপুর
ফলদা
ঘাটাইল উপজেলাগোপালপুর উপজেলা
ভূঞাপুর উপজেলামধুপুর উপজেলা
ধনবাড়ী উপজেলাটাঙ্গাইল
টাঙ্গাইল সদর উপজেলা

তথ্যসূত্র

গোপালপুর উপজেলার ইউনিয়ন
টাঙ্গাইল জেলার জনবহুল স্থান
ঢাকা বিভাগের জনবহুল স্থান
সুরবি জেলা

সুরবি, সারবি, অথবা সারুবি জেলা নামে পরচিতিত () আফগানিস্তানের কাবুল প্রদেশের অন্যতম একটি জেলা।  জেলাটির রাজধানী শহরেরর নাম হচ্ছে সারোবি, যেটি কাবুল থেকে ৬০ কিলোমিটার পূর্বে এ০১ মহাসড়কের পাশে অবস্থিত। যদিও এখানকার বেশির ভাগ জেলা কাবুলের উত্তরপূর্বাঞ্চলে অবস্থিত। সুরবি মূলত জিহাদি কমান্ডার ফয়সাল বাবাকারখালির জন্মস্থানের জন্য বেশ সুপরিচিত, যিনি ছিলেন সোভিয়েত সৈন্যদের বিরুদ্ধে সাহসী এক যোদ্ধা। জেলাটির প্রধান নদীর নাম হচ্ছে কাবুল নদী।

ইতিহাস
১৯৯০ দশকের সময়ে, খালিদ বিন ওয়ালিদ ট্রেনিং ক্যাম্পটি জেলাটিতে নির্মাণ  করা হয়েছিল। ১৯৯৮ সালে, মার্কিন যুক্তরাষ্ট্রের দূতাবাস বোমা হামলার জন্য ইউএস ক্রুজ ক্ষেপণাস্ত্র কর্তৃক ক্যাম্পটিকে সমতলবিশিষ্ট করা হয়।

জনসংখ্যার উপাত্ত

আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি), জাতিসংঘ শরণার্থীবিষয়ক হাইকমিশনার (ইউএনএইচসিআর) এবং কেন্দ্রীয় পরিসংখ্যান অফিস (সিএ) এর হিসাব অনুযায়ী জেলাটির জনসংখ্যা প্রায় ৪৪,৮৭১ জন এর মত। এআইএমএস এবং ইউএনএইচসিআর এর হিসাব অনুযায়ী, মোট জনজংখ্যার প্রায় ৯০% পশতুন সম্প্রদায়ের, এছাড়া বাকি ১০% ভাগ  পশাই সম্প্রদায়ের লোক রয়েছে।

তথ্যসূত্র

বহিঃসংযোগ
Surobi District Map (Source: AIMS)
Kabul province map (AIMS) with Surobi corrected

কাবুল প্রদেশের জেলা